Αλβέρτος Ζ΄ του Σβάρτσμπουργκ-Ρούντολστατ

Ο Αλβέρτος Ζ΄, γερμ.: Albrecht VII, graf von Schwarzburg-Rudolstadt (16 Ιανουαρίου 1537 – 10 Απριλίου 1605) από τον Οίκο του Σβάρτσμπουργκ ήταν κόμης του Σβάρτσμπουργκ-Ρούντολστατ, και ιδρυτής τού πλάγιου κλάδου τού Σβάρτσμπουργκ-Ρούντολστατ, τα μέλη του οποίου αργότερα έλαβε τον τίτλο τού πρίγκιπα. 

 Βιογραφία 
Ήταν ο μικρότερος από τους επιζώντες γιους του Γκύντερ Μ΄ κόμη τού Σβάρτσμπουργκ-Μπλάνκενμπουργκ και της Ελισάβετ τσου Ίζενμπουγκ-Μπίντινγκεν-Μπίρσταϊν (1508-1572), κόρης του Φιλίππου του Ίζενμπουργκ-Μπύτινγκεν-Ρόνεμπουργκ-Κέλστερμπαχ.

Ο πατέρας του, ο Γκύντερ Μ΄, είχε ενώσει όλες τις κτήσεις του Σβάρτσμπουργκ. Μετά το τέλος του το 1552, η επαρχία κληρονομήθηκε από τους τέσσερις επιζώντες γιους του, Γκύντερ ΜΑ΄, Ιωάννη-Γκύντερ Α΄, Γουλιέλμου Α΄ και Aλβέρτου Ζ΄, οι οποίοι διαίρεσαν την χώρα τους το 1572. Μετά το τέλος των άτεκνων Γκύντερ ΜΑ΄ το 1583 και Γουλιέλμου Α ́ το 1597, οι ιδιοκτησίες τους μοιράστηκαν μεταξύ των ζώντων αδελφών Ιωάννη-Γκιύντερ Α΄ και Αλβέρτου Ζ΄. Αυτή η διαίρεση έγινε η αρχή δύο κλάδων τού Οίκου τού Σβάρτσμπουργκ, του Σβάρτσμπουργκ-Ρούντολστατ και του Σβάρτσμπουργκ-Ζόντερσχαουζεν, οι οποίες και οι δύο υπήρξαν μέχρι τις σημαντικές κυβερνητικές αλλαγές μετά τον Α΄ Παγκόσμιο Πόλεμο του 1918.

Ο Αλβέρτος Ζ΄ σπούδασε σε διάφορα γερμανικά πανεπιστήμια, και στην Πάντοβα. Από το 1557 έμενε στην Αυλή τού πρίγκιπα της Οράγγης-Νάσσαου. Υπηρέτησε από το 1563 υπό τον αδελφό του Γκύντερ ΜΑ΄ στον στρατό τού βασιλιά της Δανίας και από το 1573 έζησε στο Ρούντολστατ.

 Οικογένεια 
Νυμφεύτηκε πρώτα στις 14 Ιουνίου 1575 την Ιουλιανή, κόρη του Γουλιέλμου Α΄ κόμη του Νάσσαου-Ντίλενμπουργκ και απέκτησε τα ακόλουθα παιδιά:
 Κάρολος Γκύντερ κόμης του Σβάρτσμπουργκ-Ρούντολστατ (6 Νοεμβρίου 1576 - 24 Σεπτεμβρίου 1630). 
 Ελισάβετ-Ιουλιανή (1 Ιανουαρίου 1578 - 28 Μαρτίου 1658). 
 Σοφία (1 Μαρτίου 1579 - 24 Αυγούστου 1630), παντρεύτηκε στις 30 Μαρτίου 1595 με τον Γιόμπστ Β΄ κόμη του Μπάρμπυ-Μύλινγκεν.
 Μαγδαληνή(12 Απριλίου 1580 - 22 Απριλίου 1632), παντρεύτηκε στις 22 Μαΐου 1597 με τον Ερρίκο Β΄ κόμη του Ρόις-Γκέρα.
 Λουδοβίκος Γκύντερ Α΄ κόμης του Σβάρτσμπουργκ-Ρούντολστατ (27 Μαΐου 1581 - 4 Νοεμβρίου 1646). 
 Αλβέρτος Γκύντερ Α΄ κόμης του Σβάρτσμπουργκ-Ρούντολστατ (8 Αυγούστου 1582 - 20 Ιανουαρίου 1634). 
 Άννα-Σίβυλλα (14 Μαρτίου 1584 - 22 Αυγούστου 1623), παντρεύτηκε στις 15 Νοεμβρίου 1612 με τον εξάδελφό της Χριστιανό-Γκύντερ Α΄ κόμη του Σβάρτσμπουργκ-Ζόντερσχαουζεν.
 Αικατερίνη-Μαρία (13 Ιουλίου 1585 - 19 Ιανουαρίου 1659). 
 Αικατερίνη-Σουζάνα (13 Φεβρουαρίου 1587 - 19 Απριλίου 1662).
 Ερρίκος-Γκύντερ, απεβ. νέος το 1589.

Έπειτα έκανε δεύτερο γάμο στις 2 Μαρτίου 1591, με την Αλμπερτίνα-Ελισάβετ τού Λάινινγκεν-Βέστερμπουργκ (1568-1617), κόρη τού Ράινχαρντ Β΄ κόμη τού Λάινινγκεν-Μέστερμπουργκ (1530-1584) και της Οτιλίας κόμισσας τού Μάντερσαϊντ-Μπλάνκενχαϊμ-Κάυλ (1536-1597). Ο γάμος ήταν χωρίς παιδιά.

Πρόγονοι

Πηγές
 F. Apfelstedt: Das Haus Kevernburg-Schwarzburg von seinem Ursprunge bis auf unsere Zeit, Arnstadt 1890
 Dr. Kamill von Behr: Genealogie der in Europa regierenden Fürstenhäuser, Leipzig 1870

Παραπομπές σε πηγές

Κατηγορία:Οίκος του Σβάρτσμπουργκ